IP/08/315 Bruxelles, 27 februarie 2008 Ajutoare de stat: Comisia cere României sa recupereze un ajutor ilegal în valoare de 27 de milioane de euro de la Automobile Craiova Comisia Europeana si-a finalizat investigatia aprofundata privind privatizarea Automobile Craiova, efectuata în temeiul normelor privind ajutoarele de stat prevazute de Tratatul CE În urma investigatiei deschise în octombrie 2007 (a se vedea IP/07/1467), s-a constatat ca România a impus o serie de conditii referitor la vânzare care aveau drept obiectiv asigurarea unui anumit nivel de productie si ocupare a fortei de munca, acceptând în schimb un pret de vânzare mai mic Realizarea unui nivel mai ridicat de productie si de ocupare a fortei de munca pentru Automobile Craiova prin vânzarea conditionata si, dimpotriva, ob?inerea unor venituri mai mici de catre statul român reprezinta ajutor de stat Pentru a evita ca întreprinderile sa beneficieze de avantaje neloiale fata de concurenti, nu se pot acorda ajutoare decât în conditii stricte În cazul acestei privatizari nu se aplica niciuna dintre conditiile respective si, prin urmare, ajutorul este incompatibil cu piata comuna Pentru a elimina denaturarea concurentei provocata de ajutorul ilegal, Guvernul României trebuie sa recupereze 27 de milioane de euro de la Automobile Craiova Comisarul european pentru Concurenta, doamna Neelie Kroes, a declarat: "Impunerea de conditii în ceea ce prive?te o privatizare duce, de regula, la scaderea pretului de vânzare, astfel încât statul pierde venituri, iar activitatea privatizata dobândeste un avantaj selectiv Comisia sprijina dezvoltarea regionala, însa acest lucru nu trebuie sa duca la denaturarea concurentei " În mai 2007, agentia româna pentru privatizare, AVAS, a anuntat vânzarea participatiei de 72,4% pe care o detinea în cadrul Automobile Craiova Autoritatile române au asociat privatizarii conditii specifice, în special realizarea unui nivel minim de productie de 200 000 de automobile în al patrulea an de la privatizare si a unui nivel minim al investitiilor, precum si mentinerea tuturor celor 3900 de fosti angajati ai întreprinderii Automobile Craiova si ai filialei acesteia, Daewoo România Ford a fost singura întreprindere dispusa sa prezinte o oferta în aceste conditii Aceasta a oferit un pret de cumparare de 57 de milioane de euro si a câstigat licitatia Comisia a deschis o investigatie în octombrie 2007, întrucât era preocupata de faptul ca privatizarea Automobile Craiova printr-o licitatie conditionata ar fi putut avea drept rezultat scaderea pretului de vânzare, implicând, prin urmare, ajutor de stat Investigatia Comisiei a aratat ca impunerea conditiilor respective a dus la scaderea pretului de vânzare Valoarea de piata a participatiei de 72,4% detinuta de statul român din activele industriale de baza, participatie cumparata de Ford, a fost estimata la 84 de milioane de euro În consecinta, prin impunerea unei serii de conditii de alta natura decât economica în ceea ce priveste licitatia, România a renuntat la venituri în valoare de 27 de milioane de euro Dat fiind ca acele conditii au asigurat obtinerea unui anumit nivel de productie, de ocupare a fortei de munca si de investitii, licitatia conditionata a conferit un avantaj economic întreprinderilor Automobile Craiova si Daewoo România Acest avantaj a fost finantat din veniturile la care statul a renuntat prin vânzare Acordarea ajutorului nu a fost conditionata de realizarea niciunuia dintre numeroasele obiective de interes comun pentru care se poate autoriza acordarea de ajutoare în UE În special, ajutorul nu a îndeplinit criteriile de compatibilitate a ajutorului pentru restructurare sau a ajutorului regional Prin urmare, Comisia a ordonat recuperarea integrala a ajutorului Context Automobile Craiova este o întreprindere româneasca ce comercializeaza piese de schimb pentru automobile Statul român detine 72,4% din actiunile acestei întreprinderi, prin intermediul agentiei române pentru privatizare, AVAS Restul de 27,6% din actiuni sunt detinute de un fond de investitii privat (SIF Oltenia) si de persoane fizice si juridice de drept privat Întreprinderea are o filiala, întreprinderea producatoare de automobile Daewoo România (DWAR), care a fost înfiintata în 1994 ca asociatie în participatiune între statul român si Daewoo Motors South Korea Dupa de Daewoo Motors a dat faliment, DWAR a achizitionat în 2006 restul actiunilor, care între timp au fost anulate, în conformitate cu legislatia româneasca în domeniul întreprinderilor În consecinta, Automobile Craiova detine toate drepturile de proprietate asupra DWAR Versiunea neconfidentiala a deciziei va fi disponibila cu numarul de caz C 46/2007 în Registrul ajutoarelor de stat pe site-ul internet al DG Concurenta de îndata ce vor fi solutionate eventualele probleme legate de confidentialitate State aid Weekly e-News contine lista noilor decizii referitoare la ajutoarele de stat publicate pe internet si în Jurnalul Oficial 